stanford-oval/wikipedia huggingface dataset:
אדוארד מריקה
יצירתו

מריקה נחשב במשך שנים ארוכות כנציג מובהק של זרם הבידרמאייר בספרות הגרמנית, זרם פוסט-רומנטי המקביל בקירוב מבחינה כרונולוגית לזרם Vormärz שלפני אביב העמים, ואשר הירבה להפליג בשבחיה של המולדת הגרמנית. כיום מיטיבים לעמוד על זרמי המעמקים בשירתו של מריקה ולהבחין במודרניות של המנוסה-מן-העולם שבה. ליצירתו מקום מרכזי בספרות הגרמנית של המאה ה-19. שיריו ניחנו בשפה טבעית ופשוטה ובסגנון חינני ומקורי. רבים משיריו (לידר) הולחנו בידי הוגו וולף.
שירים (1838, הורחב ב-1848 וב-1864)
האוצר (1835)
אחֶי הגשם (אופרה, הולחנה בידי איגנץ לאכנר, 1839)
"אנתולוגיה קלאסית" (תרגומים מן השירה הקלאסית 1840)
הצייר נולטן (רומאן חניכה, 1832)
מוצרט במסעו לפראג (נובלה הומוריסטית-למחצה, 1856)
מדיה וקבצים בנושא  בוויקישיתוף
אדי קואז

| --- | --- |

 לידה:  10 במאי 1959 (בן 65) 
 מדינה:  ישראל 
 
אדי קואז (נולד ב-10 במאי 1959) הוא ג'ודוקא ישראלי לשעבר, מאמן ג'ודו שכיהן בעבר כיו"ר איגוד הג'ודו וכיו"ר ההתאחדות לספורט בישראל.
כיום, קואז משמש כיו"ר סיעת "יש עתיד" בפתח תקווה.
ציוני דרך בתחום הספורט

כג'ודוקא פעיל היה קואז אלוף ישראל 13 שנה ברציפות, אלוף המכביה ואלוף כינוס הפועל. הוא התחרה באולימפיאדת לוס אנג'לס (1984) בה הגיע לשלב רבע הגמר במקום השביעי.
קואז יזם והקים בשנת 1993 את "ג'ודוקאן", אגודת הג'ודו הגדולה בישראל, אשר מונה אלפי חברים בכל רחבי הארץ. משנת 1996 עד 2010 הוא כיהן כיו"ר איגוד הג'ודו בישראל.
בנוסף כיהן אדי כסגן ראש עיריית פתח תקווה וכמרקטינג דירקטור של איגוד הג'ודו האירופאי.
לקואז הוענקה חגורה דאן 7 על ידי האיגוד האירופאי כהוקרה על פעילותו לקידום הג'ודו באירופה ובישראל.
קואז הוא אחיו של שוקי קואז, לשעבר מאמן נבחרת ישראל בג'ודו לבוגרים ואלוף ישראל בג'ודו 13 פעמים.
אדי נשוי ליעל קואז ואב לארבעה ילדים.
תפקידים נוספים

יו"ר ההתאחדות לספורט
סגן יו"ר הוועד האולימפי
יו"ר איגוד הג'ודו הישראלי
מאמן ג'ודו לאומי בנבחרות ישראל
דירקטור בהנהלת הטוטו
סגן עיריית פ"ת
ראש מנהל שפ"ע בעיריית פ"ת
חבר מועצה וחבר הנהלה בעיריית פ"ת
ממונה על גן החי בפ"ת
חבר ועדת בינוי ערים.
חבר הנהלת האיגוד האירופי בג'ודו שחברות בו 50 מדינות
במסגרת התפקיד הנ"ל משמש דירקטור בתחום השיווק והפרסום.
הערות שוליים

↑  דני אילון, אדי קואז עלה אחרי החבררררר..., חדשות, 6 באוגוסט 1984
|  משלחת ישראל לאולימפיאדת לוס אנג'לס (1984)  |
| --- | --- | --- |
|  איגרוף | יהודה בן חיים • שלמה ניאזוב |  |
|  אתלטיקה | מאיה בן-צור • אריה גמליאל • מארק הנדלסמן • שם טוב סבג  • יהודה צדוק  • זהבה שמואלי |  |
|  ג'ודו | אדי קואז • משה פונטי |  |
|  הרמת משקולות | מאיר דלויה |  |
|  התעמלות מכשירים | ננסי גולדשמידט • יעקב לוי • יוחנן מויאל • לימור פרידמן |  |
|  התעמלות אמנותית | ליאת חנינוביץ |  |
|  טניס | עמוס מנסדורף |  |
|  סיף | שלומי איל • נילי דרורי • יצחק חטואל • לידיה חטואל |  |
|  קיאק | אבירם מזרחי |  |
|  קליעה | גרי ארמיסט • יאיר דוידוביץ • יצחק יונסי |  |
|  שחייה | יורם כוכבי • אייל שטיגמן • הדר רובינשטיין |  |
|  שיט | יהודה אטדגי • אלדד אמיר • יואל סלע • שמשון ברוקמן • איתן פרידלנדר |  |
ערך זה הוא קצרמרבנושא ספורטאים ישראלים. אתם מוזמנים לתרום לוויקיפדיה ו.
Wings (שיר של ליטל מיקס)

"Wings" (בעברית: "כנפיים") הוא סינגל שהוקלט על ידי להקת הפופ הבריטית ליטל מיקס. השיר יצא לאור ב-24 באוגוסט 2012, כסינגל מתוך אלבום הבכורה של הלהקה DNA, על ידי חברות התקליטים סייקו מיוזיק וקולומביה רקורדס, כסינגל הראשון והפותח מתוך האלבום.
השיר הגיע למקום הראשון במצעד הסינגלים הבריטי.
רקע וכתיבה

השיר נכתב על ידי תומאס בארנס, פיטר קלהר, בן קון, אין ג'יימס, פרי אדוארדס, ג'סי נלסון, לי-אן פינוק, ג'ייד ת'ירלוול, אריקה נורי, מישל לואיס, מישקה באטלר והיידי רוהאס והופק על ידי TMS. באוסטרליה, קיבל השיר את מעמד הפלטינה המשולשת על ידי איגוד תעשיית ההקלטות האוסטרלי, על מכירות של למעלה מ-210,000 עותקים במדינה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-105 מיליון השמעות.
וידאו קליפ

את הקליפ של "Wings" ביים מקס אנד דניה והפיק סקוט קלארק. הוא צולם באולפני אלסטרי ב-11 במאי 2012. הקליפ צולם במשך כמעט יום שלם בגלל צילומים רבים וחוזרים של הכוראוגרפיה. עם זאת, רוב קטעי הריקודים נחתכו מהעריכה הסופית שהוקרנה לראשונה ב-25 ביולי 2012.
נכון לאוקטובר 2020, מונה הצפיות של הקליפ עומד על למעלה מ-210 מיליון צפיות.
מיקומי שיא

|   ‏‏‏  מצעדים ודירוגים (2012-13)> מדינה |   ‏‏‏  מצעדים ודירוגים (2012-13)> מצעד |   ‏‏‏  מצעדים ודירוגים (2012-13)> מיקום שיא |   ‏‏‏  מצעדים ודירוגים (2012-13)>  |
| --- | --- | --- | --- |
|  אוסטרליה | מצעד הסינגלים האוסטרלי | 3 |  |
|  אירופה | אירופה הוט 100 | 1 |  |
|  אירלנד | מצעד הסינגלים האירי | 1 |  |
|  ארצות הברית | בילבורד הוט 100 | 79 |  |
|  ארצות הברית | מצעד 40 שירי המיינסטרים | 26 |  |
|  הונגריה | Rádiós Top 40 | 22 |  |
|  הממלכה המאוחדת | מצעד הסינגלים הבריטי | 1 |  |
|  יפן | יפן הוט 100 | 7 |  |
|  ניו זילנד | המצעד הניו זילנדי הרשמי | 15 |  |
|  סלובקיה | ČNS IFPI | 26 |  |
|  סקוטלנד | מצעד הסינגלים הסקוטי | 1 |  |
|  פלנדריה | אולטראטופ 50 | 7 |  |
|  צ'כיה | ČNS IFPI | 91 |  |
|  צרפת | SNEP | 165 |  |
|  קוריאה הדרומית | סירקל צ'ארט | 15 |  |
|  קנדה | קנדה הוט 100 | 69 |  |
|  קנדה | CHR/Top 40 | 41 |  |
|  קנדה | Hot AC | 45 |  |
|   ‏‏‏  מצעדי סוף שנה (2012)> מדינה |   ‏‏‏  מצעדי סוף שנה (2012)> מצעד |   ‏‏‏  מצעדי סוף שנה (2012)> מיקום שיא |   ‏‏‏  מצעדי סוף שנה (2012)>  |
| --- | --- | --- | --- |
|  אוסטרליה | מצעד הסינגלים האוסטרלי | 82 |  |
|  הממלכה המאוחדת | מצעד הסינגלים הבריטי | 40 |  |
|   ‏‏‏  מצעדי סוף שנה (2013)> מדינה |   ‏‏‏  מצעדי סוף שנה (2013)> מצעד |   ‏‏‏  מצעדי סוף שנה (2013)> מיקום שיא |   ‏‏‏  מצעדי סוף שנה (2013)>  |
| --- | --- | --- | --- |
|  יפן | יפן הוט 100 | 46 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה ×3 | 210,000 |
| ארצות הברית (RIAA) | זהב | 500,000 |
| בריטניה (BPI) | פלטינה | 772,000 |
| ניו זילנד (RMNZ) | זהב | 7,500 |
| קנדה (Music Canada) | זהב | 40,000 |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| אירלנד | 24 באוגוסט 2012 | הורדה דיגיטלית (מיני-אלבום רמיקסים) | סייקו |  |
| הממלכה המאוחדת | 26 באוגוסט 2012 | תקליטור | סייקו |  |
| הממלכה המאוחדת | 26 באוגוסט 2012 | הורדה דיגיטלית (מיני-אלבום רמיקסים) | סייקו |  |
| אוסטרליה | 5 באוקטובר 2012 | הורדה דיגיטלית (מיני-אלבום רמיקסים) | סייקו |  |
| אוסטרליה | 30 באוקטובר 2012 | תקליטור | סייקו |  |
| ארצות הברית | 5 בפברואר 2013 | הורדה דיגיטלית | קולומביה |  |
| ארצות הברית | 19 בפברואר 2013 | רדיו להיטים עכשוויים | קולומביה |  |
| קוריאה הדרומית | 19 באוגוסט 2012 | הורדה דיגיטלית (גרסה קוריאנית) | סייקו |  |
הערות שוליים

↑  תומאס בארנס, פיטר קלהר, בן קון, אין ג'יימס, פרי אדוארדס, ג'סי נלסון, לי-אן פינוק, ג'ייד ת'ירלוול, אריקה נורי, מישל לואיס, מישקה באטלר, היידי רוהאס
1 2 3  Little Mix - Wings, Discogs (באנגלית)
↑  Official Singles Chart Top 100 | Official Charts Company, www.officialcharts.com (באנגלית)
↑  Little Mix – Wings (באנגלית), נבדק ב-2020-10-06
1 2  http://www.aria.com.au/pages/aria-charts-accreditations-singles-2013.htm, web.archive.org, ‏2020-08-07
↑  Wings, נבדק ב-2020-10-06
↑  Little Mix 'Wings' by Max & Dania | Videos | Promonews, Promonewstv (באנגלית)
↑  HuffPost is now a part of Verizon Media, consent.yahoo.com(הקישור אינו פעיל)
↑  Robert Copsey, Little Mix reveal full 'Wings' routine, Digital Spy, ‏2012-07-31 (באנגלית)
↑  Lewis Corner, Little Mix debut new music video - watch, Digital Spy, ‏2012-07-25 (באנגלית)
↑  Little Mix - Wings (Official Video)
↑  Gold & Platinum, RIAA (באנגלית)
↑  BPI
↑  The Official New Zealand Music Chart, THE OFFICIAL NZ MUSIC CHART (באנגלית)
↑  Gold/Platinum, Music Canada (באנגלית)
↑  Wings (Remixes) - EP by Little Mix, Apple Music (באנגלית)
↑  CD Single: Little Mix - Wings (2012), נבדק ב-2020-10-06
↑  Wings (Remixes) - EP by Little Mix, Apple Music (באנגלית)
↑  Wings (2012) | Little Mix | High Quality Music Downloads | zdigital Australia, web.archive.org, ‏2016-03-08
↑  Wings, Sanity (באנגלית)
↑  Lewis Corner, Little Mix release debut US single, Digital Spy, ‏2013-02-06 (באנגלית)
↑  Top 40/M Future Releases | Mainstream Hit Songs Being Released and Their Release Dates ..., All Access (באנגלית)
↑  
O'Mance, Brad (20 באוגוסט 2013). "Little Mix have re-recorded 'Wings' in Korean". Popjustice. ארכיון מ-16 בפברואר 2016. נבדק ב-26 בינואר 2016. {{cite web}}:  (עזרה)
| ליטל מיקס |
| --- | --- | --- |
| פרי אדוארדס • לי-אן פינוק • ג'ייד ת'ירלוול   ג'סי נלסון   דיסקוגרפיה • פרסים ומועמדויות • שירים | פרי אדוארדס • לי-אן פינוק • ג'ייד ת'ירלוול   ג'סי נלסון   דיסקוגרפיה • פרסים ומועמדויות • שירים |  |
| אלבומי אולפן | DNA • Salute • Get Weird • Glory Days • LM5 • Confetti |  |
| אלבומי אוסף | Between Us |  |
| סיבובי הופעות | DNA Tour • Salute Tour • The Get Weird Tour • The Glory Days Tour • Summer Hits Tour • LM5: The Tour • The Confetti Tour |  |
| ערכים קשורים | The X Factor • Little Mix The Search |  |
| ליטל מיקס – סינגלים |
| --- | --- | --- |
| DNA | "Wings" • "DNA" • "Change Your Life" • "How Ya Doin'?" |  |
| Salute | "Move" • "Little Me" • "Salute" |  |
| Get Weird | "Black Magic" • "Love Me Like You" • "Secret Love Song" • "Hair" |  |
| Glory Days | "Shout Out to My Ex" • "Touch" • "No More Sad Songs" • "Power" |  |
| LM5 | "Woman Like Me" • "Think About Us" • "Joan of Arc" • "Wasabi" |  |
| Confetti | "Break Up Song" • "Holiday" • "Sweet Melody" • "Confetti" |  |
| Between Us | "Love (Sweet Love)" • "No" |  |
| סינגלים אחרים | "Cannonball" • "Word Up!" • "Reggaetón Lento (Remix)" • "Only You" • "Bounce Back" • "One I've Been Missing" • "No Time for Tears" •  "Heartbreak Anthem" • "Kiss My (Uh-Oh)" |  |
| --- | --- |
בקרת זהויות :  MusicBrainz release group: 603fc424-80c6-4a04-894e-b54346d65062  MusicBrainz work: a392ccbe-ef99-46c3-8de9-ef372b075ab2
Taylor Swift's Reputation Stadium Tour

Taylor Swift's Reputation Stadium Tour הוא סיבוב ההופעות החמישי של הזמרת-יוצרת האמריקאית טיילור סוויפט. סיבוב ההופעות נועד לעזור בקידום אלבום האולפן השישי שלה Reputation, משנת 2017. הוא החל ב-8 במאי 2018, בגלנדייל והסתיים ב-21 בנובמבר 2018, ביפן, בהיקף של 53 הופעות. מופעי החימום בסיבוב הופעות זה היו קמילה קביו וצ'ארלי XCX. בסיבוב ההופעות צפו למעלה מ-2.55 מיליון איש והוא הרוויח למעלה מ-345.7 מיליון דולרים, מה שהופך אותו לסיבוב ההופעות הרווחי ביותר של סוויפט, סיבוב ההופעות הנשי השני הרווחי ביותר בכל הזמנים (עד סיבוב ההופעות "Beautiful Trauma World Tour" של הזמרת פינק) וסיבוב ההופעות הרווחי ביותר בכל הזמנים באמריקה הצפונית ובארצות הברית.
סיבוב ההופעות הרוויח בממוצע 6.6 מיליון דולרים ונמכרו בו בממוצע כ-56 אלף כרטיסים בכל הופעה, יותר מכל זמרת אחרת אי פעם שביצעה סיבוב הופעות בינלאומי. סיבוב ההופעות ספג שבחים בכל העולם כאשר רבים ממבקרי המוזיקה כינו אותו כ"סיבוב ההופעות הטוב ביותר של 2018". בנוסף לכך, הוא גם זכה בפרסים ובתארים רבים כמו "סיבוב ההופעות של השנה" על ידי ארגונים ואתרים שונים. ב-31 בדצמבר 2018 הועלה לנטפליקס סרט ההופעה, "טיילור סוויפט בהופעה: Reputation", שצולם ב-6 באוקטובר בטקסס.
פיתוח

באוגוסט 2017, דווח בבילבורד שסוויפט תשתמש בתוכנת "אימות מעריצים" של טיקטמאסטר למנוע ספסרות כרטיסים. התוכנה, ששמה "Taylor Swift Tix", נתנה למעריצים את האפשרות לרכוש כרטיסים מראש על ידי השתתפות בפעילויות כדי להגביר ולהגדיל את הסיכויים לקבל קוד גישה מראש לרכישת כרטיס. ב-13 בנובמבר 2017, מנהליה של סוויפט הודיעו על פעימה ראשונה של תאריכים לסיבוב ההופעות במשותף עם טיקטמאסטר. הכרטיסים יצאו למכירה לציבור הרחב ב-13 בדצמבר 2017, יום הולדתה ה-28 של סוויפט.
בסוף נובמבר 2017, סוויפט החלה להכריז על ההופעות שהתרחשו במנצ'סטר, דבלין ולונדון. בשל ביקוש רב נוספה בכל עיר הופעה נוספת. לאחר מכן היא הכריזה גם על ההופעות שהיו באמריקה הצפונית וגם בשל הביקוש הרב אליהן, נוספו הופעות נוספות ביבשת. בתחילת דצמבר הודיעה על הופעות נוספות שהתרחשו לבסוף באוסטרליה וניו זילנד.
ב-1 במרץ 2018, הודיעה סוויפט רשמית על קמילה קביו וצ'ארלי XCX כמופעי החימום עבור סיבוב ההופעות שלה. ההשערות על כך שקביו תהיה מופע החימום שלה התחילו קודם לכן, מכיוון שתאריכי סיבוב ההופעות של השתיים לא היו חופפים. לאחר מכן תחנת הרדיו Live 95.5 של פורטלנד צייצה בטוויטר כי קביו צפויה להיות מופע החימום שלה בהופעה שנערכה בלונדון ב-22 ביוני אך הציוץ נמחק. יום למחרת, סוויפט אישרה באופן רשמי את העובדה כי קבלו תחמם אותה בסיבוב ההופעות. בהמשך היא גם הכריזה על כך שצ'ארלי XCX תהיה מופע החימום שלה גם ביפן ושהזמרת ברודס תהיה זמרת החימום שלה באוסטרליה ובניו זילנד ביחד עם XCX.
יום לפני תחילת סיבוב ההופעות, הזמינה סוויפט 2,000 ילדים מבתי יתומים ומשפחות אומנה לבקר אותה בחדר ההלבשה הפרטי שלה.
הצלחה מסחרית > מכירת כרטיסים

לאחר ארבעה ימים של מכירות באמצעות פלטפורמת "אימות המעריצים" ושלושה ימי מכירות לציבור הרחב שהחלו ב-13 בדצמבר, סיבוב ההופעות כבר הרוויח 180 מיליון דולר מ-33 הופעות באמריקה הצפונית בלבד. לאחר שבוע מגזין פולסטאר הכריז כי בכל עשר ההופעות הראשונים באמריקה הצפונית נמכרו לפחות 35,419 כרטיסים, כאשר השיא היה של 48,039 כרטיסים בפילדלפיה, ארצות הברית. באצטדיון ליוייס נמכרו כל 47 אלף הכרטיסים שהוצעו למכירה מה שגרם לסוויפט להוסיף מופע נוסף באצטדיון.
על פי StubHub,‏ "Reputation Stadium Tour" הוא סיבוב ההופעות הרווחי ביותר בבריטניה בשנת 2018.
הצלחה מסחרית > רווחים כספיים

שבע ההופעות הראשונות גרפו 54 מיליון דולרים ונמכרו בהן למעלה מ-390 אלף כרטיסים מה שהוביל את סוויפט להגיע למקום הראשון במצעד "Billboard's Hot Tours". בהופעה הראשונה של סוויפט היא הופיעה מול קהל של 59 אלף איש וגרפה 7.21 מיליון דולר מהופעה ולאחר מכן הופיעה מול קהל של 107 אלף איש וגרפה 14 מיליון דולר. גם בהופעות נוספות סוויפט הופיעה מול כמויות חסרות תקדים של אנשים וגרפה סכומים חסרי תקדים. בפסדינה היא גרפה 16.2 מיליון דולרים והופיעה מול קהל של 118 אלף אנשים. בסיאטל הופיעה מול 56 אלף איש והרוויחה 8.6 מיליון דולר. בהמשך הופיעה בשיקגו מול קהל של 105 אלף איש והרוויחה 14.5 מיליון דולר והופיעה גם בדנוור מול 57 אלף איש עם רווח של 7.9 מיליון דולרים. בקולומבוס הופיעה הזמרת מול קרוב ל-63 אלף איש, זוהי גם הייתה הופעת היחיד בה סוויפט הופיעה מול מרבית האנשים. בהופעה זו גרפה 6.6 מיליון דולר.
שיאים

סיבוב ההופעות שבר שיאים רבים ברווחים ובמכירות הכרטיסים. הופעת הבכורה באצטדיון אוניברסיטת פיניקס הרוויחה 7.2 מיליון דולרים ובכך הייתה להופעה שגרפה הכי הרבה כסף באצטדיון הזה אי פעם. בנוסף היא שברה את השיא של הכי הרבה קהל כאשר הופיעה מול כ-59 אלף איש. יום לאחר ההופעה הזו היא ביצעה שתי הופעות באצטדיון ליוייס בסנטה קלרה כאשר בשתיהן הופיעה בסך הכול מול כ-107 אלף איש והרוויחה כ-14 מיליון דולרים ובכך שברה את השיא של עצמה עם כמות הקהל והרווחים שגרפה במופעים באצטדיון זה. לאחר ההופעות באצטדיון ליוייס הופיעה באצטדיון רוז בול בפסדינה, שם הופיעה מול 118 אלף איש והרוויחה 16.2 מיליון דולר ובכך שברה את שיאי הנוכחות והרווחים גם שם כאשר היא שוברת את השיא של U2. סוויפט המשיכה לשבור את שיאי הרווחים והנוכחות של U2 גם בהופעות בסיאטל ובדנוור כאשר בסיאטל הופיעה מול 56 אלף איש והרוויחה 8.6 מיליון דולרים ובדנוור מול 57 אלף איש והרוויחה 7.9 מיליון דולר.
בנוסף לכך, סוויפט עשתה היסטוריה כאשר הפכה לאישה הראשונה אי פעם שהופיעה פעמיים ברצף בקרוק פארק שבדבלין, כאשר בשתי ההופעות בסך הכול היו 136 אלף אנשים. בהמשך לכך, היא הייתה האישה הראשונה שהופיעה שלוש פעמים ברצף באצטדיון מטלייף במזרח רת'רפורד ולאישה הראשונה שהופיעה שלוש פעמים באצטדיון ג'ילט בפוקסבורו.
בסך הכול סוויפט הרוויחה למעלה מ-202.3 מיליון דולרים בהופעות באמריקה הצפונית ובכך החזיקה בשני סיבובי ההופעות שגרפו הכי הרבה כסף בכל הזמנים באמריקה הצפונית.
שיאים > השפעה

מושל מדינת מינסוטה, מארק דייטון, הכריז על 31 באוגוסט 2018, כ"יום טיילור סוויפט" במדינה, בעקבות שתי ההופעות של הזמרת באצטדיון יו. אס. בנק במדינה, שהתקיימו באותו היום וביום שלמחרת. הוא הצהיר כי, "באמצעות המוזיקה האישית והכנה שלה, טיילור סוויפט העניקה אנרגיה והעניקה השראה לא רק למינסוטאנים, אלא לאנשים בכל רחבי העולם, והיא משפיעה לטובה על מעריציה באמצעות דוגמתה לאמיתות, חסד, פילנתרופיה נרחבת ולאופי טוב".
פרסים ומועמדויות

| שנה | טקס | פרס | תוצאה | מקור |
| --- | --- | --- | --- | --- |
| 2018 | פרסי BreakTudo | סיבוב ההופעות של הקיץ | מועמדות |  |
| 2018 | פרסי מוזיקת הלייב של בילבורד | סיבוב ההופעות האמריקאי הטוב ביותר | זכייה |  |
| 2018 | פרסי מוזיקת הלייב של בילבורד | סיבוב ההופעות הטוב ביותר | מועמדות |  |
| 2018 | פרסי מוזיקת הלייב של בילבורד | סיבוב ההופעות המצליח ביותר מבחינה מסחרית (על ההופעות ב-20–22 ביולי) | מועמדות |  |
| 2018 | פרסי המוזיקה האמריקאית | סיבוב ההופעות של השנה | זכייה |  |
| 2018 | פרסי בחירת הקהל | סיבוב ההופעות של השנה | זכייה |  |
| 2019 | פרסי מוזיקת הלייב של בילבורד | פרס על קידום ושיווק | מועמדות |  |
| 2019 | פרסי פולסטאר | סיבוב ההופעות הטוב ביותר – פופ | זכייה |  |
| 2019 | פרסי המוזיקה של iHeartRadio | סיבוב ההופעות של השנה | זכייה |  |
| 2019 | פרסי טיקטמאסטר | פרס מפעל חיים לסיבוב הופעות | זכייה |  |
| 2020 | פרס גילדת המנהלים האמנותיים על מצוינות בעיצוב הפקה | העיצוב ההפקתי הטוב ביותר אירוע, תוכנית מציאות או הסדרה הטובה היותר (על הסרט של סיבוב ההופעות) | מועמדות |  |
רשימת השירים

רשימת השירים הזו לקוחה מההופעה שהתקיימה ב-8 במאי 2018 בגלנדייל, אריזונה. היא לא בהכרח מייצגת את שאר ההופעות.
| 0 | 1 | 2 |
| --- | --- | --- |
|  1. "...Ready for It?"  2. "I Did Something Bad"  3. "Gorgeous"  4. "Style" / "Love Story" / "You Belong with Me"  5. "Look What You Made Me Do"  6. "End Game"  7. "King of My Heart" |  8. Delicate"  9. "Shake It Off" (ביחד עם קמילה קביו וצ'ארלי XCX)  10. "Dancing with Our Hands Tied"  11. "All Too Well"  12. "Blank Space"  13. "Dress"  14. "Bad Blood" / "Should've Said No" |  15. "Don't Blame Me"  16. "Long Live "/ "New Year's Day"  17. "Getaway Car"  18. "Call It What You Want"  19. "We Are Never Ever Getting Back Together" / "This Is Why We Can't Have Nice Things" |
ביאורים

↑  בגלל אשפוז שנגרם כתוצאה מהתייבשות, קביו ביטלה את הופעתה בסיאטל, ארצות הברית.
אדוארד ניקולייב

אדוארד ולנטינוביץ' ניקולייב (ברוסית: Эдуард Валентинович Николаев; נולד ב-21 באוגוסט 1984) הוא נהג מרוצי ראלי רייד רוסי. נודע במיוחד בשל השתתפותו בקטגוריית המשאיות במרוץ ראלי דקר, בה ניצח 4 פעמים.
קריירת מרוצים

ניקולייב ערך את הבכורה בראלי דקר בשנת 2006 כמכונאי בקבוצת קאמאז בצוותו של סרגיי רשטינקוב. את התחרות סיים הצוות במקום ה-18. שנה לאחר מכן עבר לצוותו של אילגיזאר מרדייב וסיים את המרוץ במקום השני. בשנת 2009 סיים שוב במקום השני, הפעם כחבר בצוותו של ולדימיר קגין.
בשנת 2010 עבר לראשונה לתפקיד הנהג בראלי דרך המשי אותו סיים כמנצח. בשנת 2011 ערך את הבכרה כנהג בראלי דקר וסיים במקום השלישי, אך בפער של יותר משלוש שעות מקגין שניצח את המרוץ. הפרישה של קגין ופירדאוס קבירוב קידמה את ניקולייב לתפקיד הנהג המוביל בקבוצה והמועמד לזכייה. התנגשות עם רכב בסטייג' הרביעי של התחרות הובילה לפסילתו. בשנת 2013 לא הצליח לנצח אף סטייג' במהלך המרוץ, אך ניצח את המרוץ לאחר שהקדים ב-37 דקות את חברו לקבוצה, אייראט מרדיב.
ארבע שנים לאחר הזכייה הראשונה, זכה במרוץ בפעם השנייה, הישג עליו חזר בשנתיים הבאות.
הערות שוליים

↑  Kamaz Driver Eduard Nikolaev Wins Silk Way Rally, Russkiymir.ru, 20 September 2010
↑  Kamaz truck suspended for Dakar 2012, RT.com, 6 January 2012
↑  Dakar 2017: Eduard Nikolaev pays tribute to Mother Russia, 16 January 2017
↑  Dakar 2018: Back-to-back truck wins for Kamaz's Nikolaev, Motorsport.com, 20 January 2018
↑  Nikolaev and Kamaz win third Dakar in a row, Motorsport.com, 17 January 2019
ערך זה הוא קצרמרבנושא אישים. אתם מוזמנים לתרום לוויקיפדיה ו.
אאודי RSQ

| --- | --- |

Audi RSQ
 מאפיינים כלליים
 יצרן:  אאודי
 שנות ייצור:  2004 (מכונית קונספט)
 הרכבה:  גרמניה גרמניה
 חברת אם:  פולקסווגן
 סיווג:  מכונית קופה מכונית על
 משקל:  1,530 ק"ג (ריק)
 מפרט טכני
 מנוע:  V10 צילינדרים, 5,000 סמ"ק המפיק 611 כ"ס (מגדש טורבו כפול)
 הילוכים:  תמסורת אוטומטית - 6 מהירויות
 מעצב:  Julian Hönig
אאודי RSQ (בגרמנית: Audi RSQ) היא מכונית קונספט בתצורה קופה המוגדרת כמכונית על מתוצרת יצרנית הרכב הגרמנית אאודי אשר הוצגה בשנת 2004.
"אאודי RSQ"

2 נוסעים.
2 דלתות בתצורה "דלתות פרפר" הפוכות ("Butterfly doors" (אנ')).
מנוע מרכזי - V10 צילינדרים, 5.0 ליטר.
מנוע בנזין, הזרקת דלק ישירה.
סוג הנעה: הנעה כפולה 4x4.
גוף הדגם בנוי מפיברגלס מעל מסגרת חלל אלומיניום.
תאוצה בין 100 - 0 היא 4.1 שניות.
דגם "אאודי RSQ" כפרסום לסרט "אני, רובוט"

דגם "אאודי RSQ" היה פרסום סמוי לסרט מדע בדיוני אני, רובוט. "אאודי" בנה אב טיפוס במיוחד לסרט, דגם שנע על כדורים במקום גלגלים ולכן ניתן לכוון אותו לכל הכיוונים
המחקר העיצובי של "אאודי לה-מאן קוואטרו" ("Audi Le Mans quattro" (אנ')) שימש כתבנית עיצוב, שתכונותיה שיחקו אחר כך תפקיד מרכזי בעיצוב הגוף של מכונית הספורט אאודי R8. זה נועד לתאר רכב מתקדם טכנולוגית בנוף העיר שיקגו משנת 2035.
גלריה

"אאודי RSQ"
"אאודי RSQ"
"אאודי RSQ"
"אאודי RSQ"
"אאודי RSQ"
"אאודי RSQ"
"אאודי RSQ"
"אאודי RSQ" בפרסום לסרט אני, רובוט
ראו גם

אאודי רוזמאייר
אאודי רודג'ט
אאודי נובולארי קוואטרו
אאודי קוואטרו קונספט
אאודי אבוס קוואטרו
אאודי PB18 e-tron
אאודי שוטינג ברייק
הערות שוליים

↑  "אאודי RSQ" (בצרפתית) motorlegend.com/actualite-automobile/l-audi-rsq
↑  "אאודי RSQ" ottohot.com/audi-rsq
↑  "אאודי RSQ" conceptcarz.com/vehicle/z7928/audi-rsq-concept
↑  "אאודי RSQ" audi.co.uk/audi-update/new-rsq-etron
↑  הכנת האודי RSQ לאירוע הקולנוע "אני, רובוט" web.archive.org/web/20080105064907
↑  "אאודי RSQ" supercars.net/blog/2004-audi-rsq-concept
אוגוסט (סרט)

| --- | --- |

כרזת הסרט
 בימוי:  אוסטין צ'ייק 
 הופק בידי:  דייוויד גיא לוי
 תסריט:  אנדו רודמן 
 עריכה:  פיט ביודריו 
 שחקנים ראשיים:  ג'וש הארטנט   אדם סקוט   נעמי הריס   ריפ טורן   רובין טאני   דייוויד בואי   עמנואל שיריקי
 מוזיקה:  נתן לרסון 
 צילום:  אנדריג' פארק 
 מדינה:  ארצות הברית 
 חברה מפיצה:  First Look Studios, נטפליקס 
 שיטת הפצה:  וידאו על פי דרישה 
 הקרנת בכורה:  11 ביולי 2008
 משך הקרנה:  88 דק' 
 שפת הסרט:  אנגלית 
 סוגה:  סרט דרמה 
 תקציב:  3.4 מיליון דולר
 הכנסות:  12,636 דולר
 הכנסות באתר מוג'ו:   august08
 דף הסרט ב־IMDb
 
אוגוסט (באנגלית: August) הוא סרט קולנוע אמריקאי מסוגת דרמה משנת 2008, בכיכובם של ג'וש הארטנט ואדם סקוט.
הסרט בוים על ידי אוסטין צ'ייק והופק על ידי 57th & Irving. הוא הוצג לראשונה בפסטיבל סאנדנס.
הסרט מתמקד בשני אחים המנהלים חברה מצליחה בתחום האינטרנט. האחים מנסים לשמר את מפעלם בתקופת הירידה בערכי המניות שאירעה חודש לפני הפיגוע במגדלי התאומים ב-11 בספטמבר 2001.
הביקורות לסרט היו מעורבות. באתר רוטן טומייטוז נמנו 36% ביקורות חיוביות. הארטנט זכה לתשבחות על משחקו, אך לגבי הסרט עצמו נטען כי הוא לא בוחן באופן מספק את משבר חברות הדוט. קום בתקופה זו.
הערות שוליים

↑  August Movie Reviews, Pictures. Rotten Tomatoes
ערך זה הוא קצרמרבנושא סרטים אמריקאיים. אתם מוזמנים לתרום לוויקיפדיה ו.
Yorick (שפת תכנות)

| --- | --- |
 פרדיגמות:  array programming 
 תאריך השקה:  1996 
 מתכנן:  דייוויד מונרו 
 רישיון:  רישיון BSD 
 yorick.github.com
 
Yorick היא שפת תכנות הנעזרת במפרש (Interpreter) עבור סימולציות וחישובים מדעיים, טיפול בגרפים וקטעי קוד ארוכים, וכן עבור קריאה, כתיבה, או תרגום של קבצים גדולים של מספרים. השפה שפותחה בשנת 1996 על ידי דייוויד מונרו (אנ') נכתבה באמצעות שפת C וגם התחביר שלה באופן כללי בסגנון של השפות מבוססות-C. שפת Yorick יכולה לרוץ על רוב המעבדים ומערכות ההפעלה הנפוצות.
סביבת העבודה > הפעלה

בעת התקנת השפה, מקבלים תיקייה ששמה מתחיל ב"yorick", ובתוכה יש שתי תיקיות עם קובצי הפעלה:
התיקייה bin נועדה לעבוד בתוך שורת הפקודה של Windows, ואילו התיקייה binmfc פותחת חלון בממשק גרפי.
בשני המקרים, מקבלים ממשק להקלדת פקודות וביצוע מיידי (כמו בשפות אחרות המשתמשות ב-interpreter).
סביבת העבודה > קובצי קוד

מקובל לתת לקובצי קוד של yorick את הסיומת i.
כדאי למקם את הקבצים בתיקיית שבה נמצאים קובצי ההרצה של הטרמינל (binmfc) כיוון שהיא מוגדרת כספריית ברירת המחדל שבה המפרש מחפש את הקבצים. בכל מקרה ניתן לעשות שימוש בפקודת cd כדי לשנות את התיקייה שבה המפרש מחפש את הקבצים.
>cd, "directory_name"
כדי לדעת מהי התיקייה הנוכחית יש להפעיל את הפונקציה get_cwd
>get_cwd()
כדי להכליל קובצי קוד בתוכנית יש לבצע פקודת include
>include, "file_name"
אפשרות נוספת להכללת קובץ קוד כבר בשלב הפעלת התוכנית היא באמצעות פקודת include בשורת הפקודה בה אנו מפעילים את yorick:
>yorick -i "file_name"
ניתן גם לתת כתובת מלאה של הקובץ, ככל כללי העבודה בשורת הפקודה.
בכל מקרה של הכללת קובץ - הפעולה מתבצעת כמו בשפת C ו-C++, כלומר: הכללת קובץ שקולה להקלדתו במיקום הנוכחי אות באות.
משתנים

כמו בפייתון, מנגנון הטיפוסים ב-Yorick הוא דינאמי. למשתנים אין טיפוס ולכן אין אפשרות להגדיר את סוג המשתנה לפני ההשמה. תקינות של טיפוסים בביטוי נבדקת רק במהלך חישוב הביטוי עצמו, תוך כדי ריצת התוכנית. תכונה זאת מקלה על הכנסת שגיאות, וגורמת לגילוי שלהן להתרחש מאוחר למדי, אם בכלל. מאידך, קל יותר לכתוב תוכניות פשוטות וזמן הכתיבה קצר בהרבה.
פונקציית info משמשת לקבלת מידע על סוג המשתנה.
משתנים > תחום ההכרזה של משתנים

כל המשתנים נחשבים גלובליים גם אם הוגדרו בתחום הכרזה ספציפי. לדוגמה, משתנה שהוגדר בפונקציה אחת יהיה מוכר בפונקציה אחרת.
עם זאת, כאשר פונקציה מתחילה את השימוש שלה במשתנה בהצבה לתוכו - המשתנה הזה יוגדר כמשתנה חדש מקומי, גם אם כבר הוגדר במקום אחר.
ישנה אפשרות להצהיר על משתנה כ-external, או לחלופין כ-local.